section_heading: Operativna uporaba
paragraph_text: Prvi M6A1 je završen u studenom 1943. godine, a ukupno je proizvedeno 28 primjeraka do kraja rata. Admiral Isoroku Yamamoto je još početkom 1942. godine planirao iznenadni napad na Panamski kanal uz pomoć ovakvog tipa zrakoplova. Prvotni plan je 1945. godine zamijenjen novim jer je u međuvremenu Yamamoto umro, a i borbe su se sve više bližile samom Japanu. Stoga su nova meta trebali biti američki nosači zrakoplova koji su se nalazili kod atola Ulithi.